Viðtölin voru tekin á táknmáli.  
Þau voru öll tekin upp.
Eftir viðtölin þýddum við 
Valgerður Stefánsdóttir
öll viðtölin frá táknmáli yfir á íslensku.   
Þessi vinna fór fram á skrifstofu Valgerðar
í Samskiptamiðstöð heyrnar-
lausra og heyrnarskertra.
Við sátum hlið við hlið 
við skrifborðið hennar.
Á borðinu voru tvær tölvur. 
Ein þar sem við gátum horft
á myndböndin og önnur þar sem 
Valgerður rittúlkaði viðtölin.
Í gegnum rittúlkunarferlið stjórnaði 
ég myndböndum af viðtölunum
og Valgerður skrifaði 
þau niður á íslensku.
Ég fylgist með þegar 
hún skrifaði niður.
Við ræddum saman um inni-
hald og merkingu tákna
og tókum eftir tilfinningum,
andrúmslofti og atburðum
sem voru mikilvægir 
í baráttusögunni,
hver baráttumálin 
voru og fleira.
Við skoðuðum myndböndin aftur 
ef við vorum ósammála
um þýðingu á íslensku 
eða innihald tákna.
Í sumum tilvikum áttum við erfitt 
með að finna nákvæma þýðingu frá
táknmáli yfir á íslensku eða 
sjónarhorn okkar voru ólík.
Við ræddum þá saman þar til 
við vorum sammála um
þýðingu eða merkingu tákna. 
Þannig unnum við í gegnum öll viðtölin.
Við gagnaöflun og greiningu gagna 
nýttum við ólík sjónarhorn
sem finna má í fræðunum og tengjast
mismunandi tímabilum baráttusögunnar 
á viðurkenningu táknmáls og hvernig þau 
birtast í upplifun og reynslu viðmælenda.